Fylkesdirektøren for veg svarer: Vi er enige i at gata ikke fungerer godt nok

IKEA svarer etter kritikk: Vi ønsker å være en god nabo

RBK-aktuell 21-åring får skryt av eksperten: Så god er den svenske spissen

Sponsorplass gir hodebry for flere langrennsstjerner: – Det er vanskelig

Hva koster en spiss som Bøhler på det politiske overgangsmarkedet?

150 studenter kan ha vært på forelesning med smittet NTNU-student

Ni ting du kan gjøre i Trondheim denne helga

Fangsten av ei enorm brugde i Roy Jacobsens nye roman er et høydepunkt i norsk sjølitteratur 5

Nå er det helt riktig å angre

- Enhver som leser denne rapporten, blir bekymret

- Dette betyr utrolig mye for høsten vi nå går inn i

Koronasmittet tok båt til og fra Trondheim

Saken oppdateres.

Søndag 26. september satt Edelsteen sammen med faren, Leif Edelsteen, og spiste frokost i leiligheten sin i Mellomila. Plutselig fikk faren voldsomme smerter i brystet.

– Han hadde alle symptomene på hjerteinfarkt. Jeg ringte ambulansen tvert, forteller Edelsteen.

Ifølge Edelsteen tok det over en halvtime fra han ringte ambulansen, til den kom frem. AMK-sentralen mener det gikk 23 minutter.

– Uansett skal ikke dette gå an, slik skal det ikke være. Dette er helt uforsvarlig, sier Pasient- og brukerombud i Sør-Trøndelag, Elin Bakken.

– Ambulansen er på vei

Edelsteen gjorde alt etter boka da han snakket med AMK-sentralen. Sykepleieren som tok imot telefonen lovet at en ambulanse skulle bli sendt umiddelbart.

– Hun sa at det var veldig viktig at far ikke sovnet. Jeg gjorde så godt jeg kunne for å hjelpe ham, men det ble bare verre og verre, forklarer han.

Tiden gikk, og rundt ti minutter senere ringte Edelsteen tilbake.

– Jeg lurte på hvor langt unna ambulansen var. Da fikk jeg beskjed om at den var på vei, sier han.

Var på annet oppdrag

Situasjonen ble mer og mer hektisk. Farens tilstand forverret seg, og Edelsteen slet med å holde hodet kaldt.

– Samtidig som jeg pleier ham på sofaen, henter bøtte og holder ham når han må kaste opp, springer jeg også frem og tilbake mellom stua og veien for å se hvor det blir av ambulansen, sier Edelsteen.

Det han ikke visste, var at ambulansen på dette tidspunktet var ute på et annet oppdrag. Før den kunne kjøre til Mellomila, måtte den innom sykehuset for å levere en annen pasient.

– Da jeg ringte tredje gang måtte jeg ta meg sammen for å besinne meg, jeg var så opprørt. Jeg tilbød meg å kjøre ham til sykehuset selv, for vi bor bare fire minutter unna. Det fikk vi beskjed om ikke å gjøre, og de sa at blålysene var på.

Etter rundt ti minutter kom ambulansen. Dessverre kunne ikke legene redde faren, og etter 14 dager i koma, sovnet han inn.

– Jeg vet at jeg aldri får ham tilbake, men jeg reagerer på at de løy til meg og sa at ambulansen var på vei. Jeg sitter med skyldfølelse, og lurer på hva som kunne skjedd hvis jeg hadde kjørt selv, sier Edelsteen.

Det er så langt uklart om faren kunne overlevd om ambulansen hadde kommet tidligere.

– Kunne ikke kommet raskere

Avdelingssjef for AMK, Kirsten Mo Haga, sier det er beklagelig at ambulansen ikke kom før, men at det hender at ambulanser har to oppdrag samtidig.

– I dette tilfellet har personen som kaller ut ambulanser gjort et bevisst valg, og valgt den ambulansen som var nærmest, sier Haga.

Hun beklager imidlertid at det ble gitt feilinformasjon.

– Det var ganske travelt akkurat i dette tidsrommet. Sykepleieren som tok imot samtalen har ikke fått informasjon fra han som kalte ut ambulansen. Derfor trodde hun at ambulansen var på vei. Det vanlige er at ambulanse sendes med en gang og at AMK-operatøren sier til pårørende at ambulansen er på vei. Denne situasjonen viser at vi må forsikre oss om at ambulanse er ledig til utrykning før vi kan si at ambulanse er på vei, sier hun.

- Høres alvorlig ut

Pasient- og brukerombudet reagerer på hendelsen. Hun mener saken bør gjennomgås.

– For meg høres det lite betryggende ut og ikke minst alvorlig at man kan komme i en situasjon der alle ambulansene skal være opptatte på samme tid. Hvis det er slik, må det i så fall gjøres en prioritering. Dette er en sak som burde bli sett nærmere på, og da spesielt loggen fra AMK-sentralen, sier Bakken.

Haga mener at det ikke kunne vært håndtert annerledes. Det er kun tre ambulanser tilgjengelig i Trondheim i helgene, uten at hun vil klage på ambulanseressursene.

– Å ha så mange ambulanser i beredskap at samtidighetskonflikter aldri oppstår, det tror jeg ikke samfunnet har ressurser til.

– Men er det akseptabelt at man må vente i over 20 minutter på ambulansen når man bor i Ila?

– Vanligvis tar det kortere tid, men noen ganger må man vente, sier Haga.